CELEX: 62017CN0585
Language: sl
Date: 2017-10-05 00:00:00
Title: Zadeva C-585/17: Predlog za sprejetje predhodne odločbe, ki ga je vložilo Verwaltungsgerichtshof (Avstrija) 5. oktobra 2017 – Finanzamt Linz, Finanzamt Kirchdorf Perg Steyr

15.1.2018   
            
            
               SL
            
            
               Uradni list Evropske unije
            
            
               C 13/6
            
         Predlog za sprejetje predhodne odločbe, ki ga je vložilo Verwaltungsgerichtshof (Avstrija) 5. oktobra 2017 – Finanzamt Linz, Finanzamt Kirchdorf Perg Steyr
   (Zadeva C-585/17)
   (2018/C 013/07)
   Jezik postopka: nemščina
   
      Predložitveno sodišče
   
   Verwaltungsgerichtshof (vrhovno upravno sodišče, Avstrija)
   
      Stranke v postopku v glavni stvari
   
   
      Vlagatelja revizije: Finanzamt Linz, Finanzamt Kirchdorf Perg Steyr
   
      Druga stranka: Dilly’s Wellnesshotel GmbH
   
      Vprašanja za predhodno odločanje
   
   
               1.
            
            
               Ali sprememba odobrene sheme pomoči, s katero se država članica odpove nadaljnji uporabi odobrene pomoči za določeno (ločeno) skupino prejemnikov pomoči in s tem posledično zniža znesek obstoječe pomoči, v primeru, kakršen je obravnavani, pomeni spremembo sheme pomoči, za katero na podlagi člena 108(3) PDEU (načeloma) velja obveznost priglasitve?
            
         
               2.
            
            
               Ali lahko prepoved izvajanja iz člena 108(3) PDEU zaradi formalne nepravilnosti pri uporabi Uredbe Komisije (ES) št. 800/2008 (1) z dne 6. avgusta 2008 (Uredba o splošnih skupinskih izjemah) privede do neuporabe omejitve odobrene sheme pomoči, in je država članica zaradi prepovedi izvajanja pomoč dolžna dodeliti določenim prejemnikom pomoči („obveznost izvedbe“)?
            
         
               3a.
            
            
               Ali ureditev povračila davka na energijo, kot je ta v obravnavani zadevi, ki za izračun zneska povračila davka na energijo v zakonu izrecno določa formulo za izračun, izpolnjuje pogoje iz Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe o delovanju Evropske unije?
            
         
               3b.
            
            
               Ali se na podlagi člena 58(1) Uredbe (EU) št. 651/2014 (2) za to ureditev povračila davka na energijo za obdobje od januarja 2011 uporablja izvzetje?
            
         
      (1)  Uredba Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe (Uredba o splošnih skupinskih izjemah), UL L 214, str. 3.
   
      (2)  Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe, UL L 187, str. 1.